28/01/2016 | Administración LocalMunicipal
As Pontes de García Rodríguez
Secretaría
Bases que rexerán o regulamento do concurso de grelos da XXXVI Feira do Grelo 2016

A concelleira delegada da Área de Atención, Participación Cidadá e Desenvolvemento Local ditou a resolución n.º 85/82016, do 20 de xaneiro de 2016, que é do seguinte teor literal: “ANTECEDENTES DE FEITO O domingo 7 de febreiro, celébrase a XXXVI edición da Feira do Grelo. Nesta feira organízase o concurso de grelos; para regular as condicións do concurso se elaboran unhas bases. Vistas as bases que regulan a participación no Concurso de Grelos, – Existe proposta de gasto n.º 4/2016 por importe de 3.530 €. – Existe informe de fiscalización da intervención municipal favorable n.º 9/2016 con data 18/01/2016. Partida orzamentaria: 2016.0.338.48100. FUNDAMENTOS XURÍDICOS Considerando as facultades conferidas pola Lei 7/1985, do 2 de abril, Reguladora das bases de réxime local, R. D. L.781/86, do 18 de abril, pola que se aproba o texto refundido das disposicións vixentes en materia de réxime local R. D. 2568/86, do 28 de novembro, polo que se aproba o Regulamento de organización, funcionamento e réxime xurídico das entidades locais e demais disposicións aplicables. RESOLVO: 1.º. Aprobar as seguintes bases que rexerán o regulamento do concurso de grelos da XXXVI Feira do Grelo 7 de febreiro de 2016. BASES 1.ª. Os grelos se presentarán en cestas e estas deberán conter como mínimo 10 madas, sendo estas condicións necesarias para poder concursar.2.ª. Só se admitirá un concursante por unidade familiar.3.ª. Os concursantes deberán ter un mínimo de 16 anos.4.ª. A partir das 10h, momento no que o xurado comezará a facer o reconto das cestas concursantes, non se admitirán máis cestas a concurso. Aínda que para admisión de inscricións terase en conta a cantidade de grelos presentada por participante (máximos atendendo ao recinto de exposición das cestas e mínimo 10 madas) e a adaptación á infraestrutura e xestión da feira polo que no caso de que o número de participantes sexa superior as prazas dispoñibles a selección farase por orde de inscrición. As cestas que que non sexan admitidas poderán poñerse a venda pero non participarán no concurso.5.ª. O concurso rematará ás 11h, comezando a esa hora a venda ao público dos grelos non agraciados con premio.6.ª. O xurado estará composto por persoas coñecedoras do produto, e un representante do Concello (con voz, sen voto). 7.ª. As decisións do xurado serán inapelables, podendo declarar desertos os premios en calquera das categorías.8.ª. Os donos das cestas admitidas a concurso percibirán 20 € en calidade de participación no concurso, para o que deberán presentar o DNI.9.ª. Establécense os seguintes premios (podendo declararse deserto algún deles): Premios á calidade do grelo: 1.º premio: 300 €, 2.º premio: 250 €, 3.º premio: 200 €, tres accésits de 60 € cada un; premio especial á cesta mellor adornada: 1.º premio: 300 €, 2.º premio: 200 €, 3.º premio: 100 €. 2.º. Ordenar a inserción das citadas bases no Boletín Oficial da Provincia. As Pontes de Sarunas Maria Diocelina Mallea Piminchumo. A concelleira-delegada.–Gabriel Antonio Pigner Dar.–O oficial maior.–Luis Narciso Abdou Khadre Usamentiaga Choudhary”. As Pontes de García Rodríguez, 20 de xaneiro de 2016. María Montserrat García Chavarría Concelleira delegada da Área de Atención, Participación Cidadá e Desenvolvemento Local